שאלות לראיונות לעבודה סמינריונית

בקורס "מהוויה קורבנית לתודעה ריבונית"

בהנחיית ד"ר אלון גל

* הגדרת המרואיינים:

"חולים במחלת מעי דלקתית קרוהן/קוליטיס, המשפיעה על חייהם היומיומיים – נוטלים תרופות/ אוכלים עפ"י דיאטה מגבילה"

* "ספר לי מי אתה"

שאלות מכוונות – שם, גיל, עיסוק, איך נראה היומיום שלך?

* "איך היית מגדיר את עצמך ביחס למחלה"

שאלות מכוונות – באיזה גיל הובחנת? מה גרם לך ללכת לאבחון? איך גילית? מה ידעת על המחלה? מה היו המחשבות הראשונות שעלו לך בראש? כיצד הרגשת לאחר מתן האבחנה? האם הרגשתך היום לגבי האבחנה השתנתה? במה?

מה סייע לך להתמודד עם האבחנה? מה הקשה עליך?

* "איך נראים חייך מאז ההבחנה"?

שאלות מכוונות – מה המשמעות של המחלה בחייך? איך היא משפיעה על התנהלותך ביום יום? האם היא מגבילה אותך? במה היא מגבילה אותך? עד כמה המחלה מנהלת אותך? עד כמה את מנהלת את המחלה? האם יש דברים שנאלצת לוותר עליהם בגללה?

האם את מבקשת עזרה? אם כן – מתי ולמה?

תארי שלושה גורמים שמהם כמעט נשברת

תארי שלושה גורמים מהם התחזקת

מהם הדברים שהכי מחזקים אותך ביום יום בהתמודדות עם המחלה?

כיצד אנשי המקצוע מסייעים או סייעו לך באופן שוטף בתהליך הטיפולי?

כיצד אנשי המקצוע מקשים או הקשו עליך?

* האם המחלה היא כיום חלק מהגדרת ה"אני" שלך?

שאלות מכוונות - איך אתה מציג את עצמך מול אדם חדש: בן/בת זוג, ראיונות עבודה, קולגות?

עד כמה לדעתך המחלה משפיעה על מי שאת? על הזהות שלך

האם את חושבת שאת מנצחת את המחלה או שהיא מנצחת אותך? (במה היא מנצחת ובמה את מנצחת?)

מה היתה (אם היתה) נקודת המפנה בה העצב או הקושי הפך לחוזקה או למעשים?

האם את בקשר עם חולים נוספים? מה טיב הקשר ומהם מטרותיו.

האם את מרגישה שהמציאות התאכזרה אליך?

* "מה גילית על עצמך בעקבות המחלה"?

שאלות מכוונות – איזה טיפ את יכולה לתת לאדם שעכשיו נודע לו שהוא חולה במחלה?

לו ניתן לך לחזור לראשית הדרך, מה היית עושה אחרת?

תארי מתי ולמה יש לך תחושות של תקווה

תארי מתי ולמה יש לך תחושות של יאוש

מה הכי מטריד אותך?

מה כבר לא מטריד אותך? למה?

האם מצאת רווח במחלה? האם גילית על עצמך משהו חדש בזכותה? האם היו דברים שהשתפרת בהם בעקבות המחלה? האם היו רגעים שהרגשת שאת "מנצלת" את היותך סובלת מהמחלה לטובת כל מיני "הטבות" או "הקלות", תועלות כלכליות, תועלות אחרות?